b'\n_START_ARTICLE_\nBasis\n_START_PARAGRAPH_\nBasis (angl. basi) \xe2\x80\x93 fermentuotas alkoholinis g\xc4\x97rimas i\xc5\xa1 cukranendri\xc5\xb3, gaminamas Filipinuose ir Gajanoje.\n_START_SECTION_\nBasis Filipinuose\n_START_PARAGRAPH_\nBasis yra vietinis g\xc4\x97rimas Ilokoso regione \xc5\xa0iaur\xc4\x97s Lusone, kur jis buvo gaminamas dar prie\xc5\xa1 u\xc5\xbekariaujant ispanams. Filipinuose komercinei realizacijai bas\xc4\xaf gamina i\xc5\xa1 sul\xc4\x8di\xc5\xb3, kurias gauna i\xc5\xa1 trai\xc5\xa1kyt\xc5\xb3 cukranendri\xc5\xb3. Sultis virina katiluose ir po to laiko keramin\xc4\x97se puodyn\xc4\x97se. Kai sultys atau\xc5\xa1ta \xc4\xaf jas deda pagard\xc5\xb3 i\xc5\xa1 trint\xc5\xb3 lipni\xc5\xb3j\xc5\xb3 ry\xc5\xbei\xc5\xb3 ir slyvinio gvazdikmed\xc5\xbeio (Syzygium cumini) \xc5\xbeiev\xc4\x97s. Gali b\xc5\xabti \xc4\xafdedama ir kitoki\xc5\xb3 vaisi\xc5\xb3 ar kit\xc5\xb3 augal\xc5\xb3 \xc5\xbeiev\xc4\x97s. Puodynes u\xc5\xbedaro banan\xc5\xb3 lapais ir keleriems metams palieka fermentuotis. Taip pagamintas g\xc4\x97rimas b\xc5\xabna bly\xc5\xa1kiai raudonas. Per ilgai fermentuotas basis virsta actu._NEWLINE_1807 m. Basio sukilimas Pidige (Piddig, \xc5\xa0iaur\xc4\x97s Ilokose) \xc4\xafvyko, kai tuo metu Filipinus vald\xc4\x99 ispanai u\xc5\xbedraud\xc4\x97 priva\xc4\x8diai gaminti bas\xc4\xaf._NEWLINE_Kiekvienais metais Naguilian mieste (Filipin\xc5\xb3 La Union valstija) vyksta Basio \xc5\xa1vent\xc4\x97.\n_START_SECTION_\nBasis Gajanoje\n_START_PARAGRAPH_\nBasio gamybos prad\xc5\xbeia yra cukranendri\xc5\xb3 supjaustymas \xc4\xaf ma\xc5\xbeus gabal\xc4\x97lius. Tada smulkintas cukranendres deda \xc4\xaf ind\xc4\x85 su valytu cukrumi, vandeniu ir miel\xc4\x97mis ma\xc5\xbeiausiai 9 dienoms. Galiausia g\xc4\x97rimas yra filtruojamas ir pilstomas \xc4\xaf butelius.'